b"\n_START_ARTICLE_\nAltza\n_START_PARAGRAPH_\nAltza \xc3\xa9s un dels 17 barris de Sant Sebasti\xc3\xa0 (Guip\xc3\xbascoa). Ocupa la part est de la ciutat fronterera amb el municipi de Pasaia. T\xc3\xa9 una poblaci\xc3\xb3 de 21.487 habitants.\n_START_SECTION_\nHist\xc3\xb2ria\n_START_PARAGRAPH_\nEncara que hist\xc3\xb2ricament ha format part del terme municipal de Sant Sebasti\xc3\xa0, durant alguns curts per\xc3\xadodes ha estat un municipi independent, primer entre 1821 i 1823; i posteriorment entre 1879 i 1940. _NEWLINE_Hist\xc3\xb2ricament, Altza era una entitat eminentment rural. El seu casc urb\xc3\xa0 se situava en un pujol que dominava la Badia de Pasaia, comptava amb un barri portuari (Herrera) i nombrosos caserius distribu\xc3\xafts pel seu terme municipal i limitava amb Pasaia al barri de Buenavista i amb Sant Sebasti\xc3\xa0 en l'alt de Miracruz i a Martutene. _NEWLINE_Despr\xc3\xa9s de l'annexi\xc3\xb3, fortes onades d'immigraci\xc3\xb3 van canviar tremendament la seva fisonomia i sociologia en les d\xc3\xa8cades de 1960 i 1970, ja que va ser la principal zona d'expansi\xc3\xb3 de la ciutat de Sant Sebasti\xc3\xa0: van n\xc3\xa9ixer nous barris, com Bidebieta o Intxaurrondo. Aix\xc3\xad l'actual barri d'Altza compr\xc3\xa8n nom\xc3\xa9s part de l'antic terme municipal, \xc3\xa9s a dir la part compresa entre l'autopista AP-8 i el port de Pasaia, separat de la resta de la ciutat per l'enlla\xc3\xa7 de l'AP-8 amb l'est de la ciutat. L'actual Altza es compon dels barris d'Altza Gaina, Arria, Auditz-Akular, Buenavista, Eskalantegi, Herrera, Larratxo, Molinao i Oleta. En els propers anys el planejament urban\xc3\xadstic augura un important desenvolupament urban\xc3\xadstic."